มีเลือดออกหลังมีเพศสัมพันธ์ทุกครั้งเลยคะ บ้างครั้งมีก้อนเลือดออกมาด้วย เหมือนเป็นชิ้นเนื้ออ่ะคะ อายุ 21 ปี กังวลมากเลย สามารถตรวจหามะเร็งปากมดลูกเลยได้ไหมคะ มีเพศสัมพันธ์ผ่านมา 2 วันแล้ว เลือดยังมีไหลออกมาอยู่เลยคะ
สวัสดีค่ะ อาการมีเลือดออกหลังจากมีเพศสัมพันธ์ เป็นอาการที่ผิดปกติค่ะ เกิดได้จากหลายสาเหตุเช่น-การมีเพศสัมพันธ์ที่รุนแรง-มีการติดเชื้อที่ปากมดลูก มดลูก หรือช่องคลอด อาจมีตกขาวที่ผิดปกติร่วมด้วย-มีติ่งเนื้อที่ปากมดลูก-มีการอักเสบติดเชื้อในโพรงมดลูก-มะเร็งปากมดลูก อาจมาด้วยเลือดออกหลังมีเพศสัมพันธ์ เป็นเลือดออกกะปริดกะปรอย ตกขาวมีเลือดปน มีกลิ่นเหม็นผิดปกติ ปวดท้องน้อยร่วมด้วย-ภาวะแทรกซ้อนจากการตั้งครรภ์เช่นแท้ง ท้องนอกมดลูก-เนื้องอกมดลูกดังนั้นหากมีอาการมีเลือดออกหลังจากมีเพศสัมพันธ์ ควรไปพบสูตินรีแพทย์ ซึ่งจำเป็นต้องได้รับการถามประวัติอาการ ตรวจร่างกาย และตรวจภายใน เพื่อให้ได้ให้การวินิจฉัยอย่างถูกต้องค่ะ นอกจากนี้ยังสามารถส่งตรวจคัดกรองมะเร็งปากมดลูกไปพร้อมกันได้ด้วยค่ะการดูแลตัวเองเบื้องต้น งดการมีเพศสัมพันธ์ ไม่ซื้อยาสตรีหรือยาปรับฮอร์โมนมารับประทานเอง ไม่สวนล้างช่องคลอด ถ้าเลือดออกมากจนซีด เพลีย ควรรีบไปตรวจค่ะ